Islandia

Islandia adolah nagara kapulauan Nordik di Samudra Atlantik Utara jo di Samudra Arktik. Islandia marupokan nagara nan paliang jarang panduduaknyo di Eropa. Ibu kota jo kota tagadangnyo adolah Reykjavík, nan marupokan rumah dek sakitar 36% panduduak. Nagara ko marupokan bagian tagadang dari Pungguang Tangah Atlantik nan manjulang di ateh parmukaan lauik, jo dataran tinggi vulkanik tangahnyo nan acok malatuih.Rae, Alison. Earthquakes and Volcanoes. Page 9. 2008. "Iceland is the only part of the Mid-Atlantic Ridge that rises above sea-level, and its central volcanic plateau is erupting almost constantly."Philippon, Mélody; Von Hagke, Christoph; E. Reber, Jacqueline. Cutting-Edge Analogue Modeling Techniques Applied to Study Earth Systems. Page 99. 2020. "Iceland is the only place on Earth where a mid-ocean ridge is exposed above sea level, atop the extensional plate boundary separating the North American plate and the Eurasian plate."

Islandia barado di pasimpangan Atlantik Utara jo Samudra Arktik. Pulau utamo sapanuahnyo barado di selatan Lingkaran Artik, nan malewati pulau ketek Grímsey di lapeh pantai utara. Nagara ko talatak di antaro garih lintang 63 jo 68°N, sarato garih bujua 25 jo 13°B. Islandia labiah dakek ka daratan Eropa daripado ka daratan Amerika Utara, walaupun paliang dakek jo Greenland (290 kilometer; 155 mil laut). Islandia umumnyo masuak ka Eropa karano alasan geografis, sijarah, politik, budayo, bahaso, jo kahidupan sahari-hari.

Politik Islandia balansuang dalam karangko republik demokrasi perwakilan parlementer, dimano Presiden adolah kapalo nagara, sadangkan Pardana Mantari sabagai kapalo pamarentahan jo sistem multipartai. Islandia dapek dikatoan sabagai nagara demokrasi majelis tatuo di dunia,  jo alah dinilai sabagai "demokrasi panuah" pado tahun 2021.

Manuruik sensus 2021, panduduak nagara ko bajumlah 387.800 jiwa. Panduduak asli Islandia barasal dari Nordik jo Gaelik. Hal iko tabukti dari bukti sastra nan barasal dari maso pamukiman sarato studi ilmiah salanjuiknyo takah golongan darah jo analisis genetik. Salah ciek studi genetik manunjuakkan bahwa mayoritas pamukim laki-laki  barasal dari Nordik, samantaro mayoritas padusi barasal dari Gaelik, nan bararti banyak pamukim Islandia adolah Norsemen nan mambaok budak Gelik.

 Rujukan 

Kategori:Nagara di Eropa